אנדרטת אתונה לשואה

אנדרטת אתונה לשואה היא אנדרטה לזכר יהודי יוון שנספו בשואה, הניצבת בעיר אתונה, בירת יוון.

האנדרטה נחנכה בשנת 2010.

==הרקע להקמת האנדרטה==
האנדרטה הוקמה באתר שנתרם על ידי עיריית אתונה במרכזה של העיר, סמוך לאקרופוליס ובקרבת בית הכנסת ברחוב מלידוני (Melidoni). מיקום זה נחשב סמלי משתי בחינות: כ-350 יהודים נלכדו בבית הכנסת בתקופת הכיבוש הגרמני של יוון (ב-24 במרץ 1944) לאחר שהגיעו למקום בעקבות שמועה כוזבת כי הגסטאפו מחלק שם מצות. הם גורשו למחנה ההשמדה אושוויץ ורובם המכריע נרצח. כמו כן, אתר האנדרטה משקיף על אתר בית הקברות, שבו נשא פריקלס בשנת 431 לפני הספירה את ההספד המפורסם שלו על הרוגי אתונה במלחמה הפלופונסית.

כ-65,000 מיהודי יוון נרצחו בשואה אתונה הייתה האחרונה בין בירות מדינות האיחוד האירופי שבה הוקמה אנדרטה לזכר השואה.

האנדרטה תוכננה על ידי האמנית היוונית-אמריקנית דאנה מגאניאס (DeAnna Maganias). ועדה מטעם קהילת יהודי יוון בחרה בתוכניתה מתוך 19 הצעות לתכנון האנדרטה, שהוגשו במסגרת תחרות בינלאומית שנערכה לשם כך.

טקס חנוכת האנדרטה נערך ב-10 במאי 2010 במעמד ראש עיריית אתונה ונציגים של ממשלת יוון, הכנסייה האורתודוקסית והכנסייה הקתולית של יוון, נציגי קהילת יהודי יוון, קהילת יהודי אתונה והכנסת, וכן שגרירי גרמניה, איטליה, פולין והולנד.

==מבנה האנדרטה==
האנדרטה היא מבנה שיש בצורת מגן דוד, שנשבר וששת משולשיו מנותקים ממרכזו, וניצבים במרחקים בלתי שווים ממנו. קודקוד כל אחד מן המשולשים פונה לכיוונם של ערים וכפרים ביוון שמהם גורשו אל מותם אלפים רבים של יהודים. על גבי חלקיו של המבנה חרותים שמות מקומות היישוב מהם גורשו היהודים. מרכזו של המגן-דוד הוא שלם ומסמל את הישרדותו של גרעין הקהילה ופריחתו מחדש.

המבנה ניצב בליבו של גן צמחים ועשבי מרפא, המסמל החלמה ושלווה.

<div style="text-align: center;">
<gallery perrow="5">
קובץ:Holocaust Memorial in Athens 01.jpg|הגן בו מוצבת האנדרטה במבט מכיוון דרום
קובץ:Holocaust Memorial in Athens 02.jpg|השלט המותקן בכניסה לגן ועליו נוסח נאומו של אלי ויזל בשלוש שפות: אנגלית, יוונית ולאדינו
קובץ:Holocaust Memorial in Athens 03.jpg|מבט כללי על האנדרטה המורכבת ממשושה מרכזי וסביבו שישה משולשים המרכיבים יחד מגן דוד שבור
קובץ:Holocaust Memorial in Athens 04.jpg|אחד המשולשים ועליו שמות הקהילות היהודיות ברודוס וקוס
קובץ:Holocaust Memorial in Athens 05.jpg|אחד המשולשים ועליו שמות הקהילות היהודיות בדידימוטיכו, אתונה, קומוטיני, , , ואלכסנדרופולי 
קובץ:Holocaust Memorial in Athens 06.jpg|אחד המשולשים ועליו שמות הקהילות היהודיות בסלוניקי, קוואלה, דרמה, סרס, קסנתי, לאריסה, וריה, וולוס וכלקיס
קובץ:Holocaust Memorial in Athens 07.jpg|אחד המשולשים ועליו שמות הקהילות היהודיות בקורפו, יואנינה, קסטוריה, פלורינה, ארטה, טריקלה וקרדיטסה
קובץ:Holocaust Memorial in Athens 08.jpg|אחד המשולשים ועליו שמות הקהילות היהודיות ב, פטרס, זקינתוס ואגריניו
קובץ:Holocaust Memorial in Athens 09.jpg|אחד המשולשים ועליו שמות הקהילות היהודיות בחאניה והרקליון
קובץ:Holocaust Memorial in Athens 10.jpg|הגן בו מוצבת האנדרטה במבט מכיוון צפון
</gallery>
</div>

==מקורות==
*[http://www.guardian.co.uk/world/2010/may/09/athens-holocaust-memorial אתר העיתון Guardian.] תאריך כניסה: 14 במאי 2010.
*[http://www.hri.org/news/greek/ana/2010/10-05-11.ana.html#26 אתר HRI.org.] תאריך כניסה: 14 במאי 2010.
*[http://jta.org/news/article/2010/05/11/2394752/greek-holocaust-memorial-unveiled אתר JTA.org]. תאריך כניסה: 15 במאי 2010.

==ראו גם==
*יהודי יוון

==קישורים חיצוניים==

* [http://www.guardian.co.uk/world/2010/may/09/athens-holocaust-memorial תמונת האנדרטה וידיעה על חנוכתה באתר Guardian] 
* 
* [http://jta.org/news/article/2010/05/11/2394752/greek-holocaust-memorial-unveiled ידיעה על חנוכת האנדרטה באתר JTA.org] 
* [http://www1.yadvashem.org/odot_pdf/Microsoft%20Word%20-%201322.pdf יוון] באתר מרכז המידע אודות השואה, יד ושם

==הערות שוליים==

קטגוריה:אירופה: אנדרטאות להנצחת השואה
קטגוריה:אתונה: מבנים
קטגוריה:זיכרון שואת יהודי יוון